L'Ajuntament de Sagunt obrirà demà el termini per a la presentació de projectes d'agermanament per part d'entitats i centres educatius
13 de març 2019

![Imagen 1](/media/ifffymxq/75_c_cecina.jpg)![Imagen 2](/media/lcubpcto/75_c_millau.jpg)

L'Ajuntament de Sagunt, a través de la regidoria d'Agermanament, obrirà  demà el termini perquè les associacions i centres educatius del municipi i interessats presenten sol·licituds per a finançar els projectes relatius al foment d'agermanament amb les ciutats agermanades amb Sagunt, com són la italiana Cecina o la francesa Millau. El termini finalitzarà el dissabte 4 de maig.

  

El crèdit total de la convocatòria és de 12.000 euros i l'import subvencionat serà una quantia fixa que vindrà determinada pel pressupost del projecte presentat i la valoració obtinguda per l'entitat beneficiària, i no serà superior a 3.000 € ni inferior de 30 €. Esta quantia en cap cas excedirà del 90% del cost del projecte acceptat ni serà inferior al 30%.

  

La finalitat d'estes subvencions és, d'una banda, establir llaços amb les ciutats agermanades amb Sagunt i, per un altra, fomentar la cooperació entre entitats i associacions de les diferents ciutats agermanades. Així mateix, les despeses subvencionables seran per desplaçament, allotjament, manutenció en casos específics o assegurances d'accident o responsabilitat civil, entre d’altres. Tota la informació referent als models de presentació, barems i altres condicions a complir es troben en la pàgina web de l'[Ajuntament de Sagunt​](/es-va/Pagines/Inicio.aspx) en l'apartat de subvencions, beques i premis.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-obrira-dema-el-termini-per-a-la-presentacio-de-projectes-d-agermanament-per-part-d-entitats-i-centres-educatius/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-obrira-dema-el-termini-per-a-la-presentacio-de-projectes-d-agermanament-per-part-d-entitats-i-centres-educatius/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-obrira-dema-el-termini-per-a-la-presentacio-de-projectes-d-agermanament-per-part-d-entitats-i-centres-educatius/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-obrira-dema-el-termini-per-a-la-presentacio-de-projectes-d-agermanament-per-part-d-entitats-i-centres-educatius/)